Mikkel Rygaard er ny FC Nordsjælland-spiller og han valgte at skifte til klubben, da han mener han kan udvikle sig yderligere der.

Den 27-årige midtbanespiller Mikkel Rygaard har fået fremtiden på plads og har skrevet under på en kontrakt til sommeren 2021 med FC Nordsjælland.

Den tidligere Lyngby-profil glæder sig over skiftet og over udsigten til at kunne udvikle sig endnu mere i FCN.

- Jeg er glad for at få fremtiden på plads, og jeg ser FCN som et sted der kan udvikle mig yderligere som spiller. Jeg er vild med den positive måde som der spilles fodbold på. Der spilles hurtigt, og kunstgræsset tiltaler den type fodbold, som passer til mig og jeg glæder mig til at blive en del af klubben, siger han til klubbens hjemmeside.

Mikkel Rygaard har fået trøje nummer 7 i FCN.